Številka: 1100-35/2020/1

Datum: 14. 8. 2020

Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 - ZZSDT, 33/16 – PZ-F, 52/16, 15/17 – odl. US in [22/19](http://www.uradni-list.si/1/objava.jsp?sop=2019-01-0914) – ZPosS), 3. točke prvega odstavka 68. člena in tretjega odstavka 70. člena Zakona o javnih uslužbencih (Uradni list RS, št. 63/0druge 7 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF)

**Ministrstvo za javno upravo**, Tržaška cesta 21, 1000 Ljubljana,

objavlja prosto uradniško delovno mesto za določen čas, s 6-mesečnim poskusnim delom,

**VIŠJI SVETOVALEC (šifra DM 10020) v** **Direktoratu za javni sektor,** za določen čas, do 31. 3. 2022 oziroma do konca trajanja projekta Predsedovanje Republike Slovenije Svetu Evropske unije 2021.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 4 leta delovnih izkušenj;
* državljanstvo Republike Slovenije;
* višja raven znanja angleškega jezika;
* znanje uradnega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali drugo bolonjsko stopnjo.

Naloge delovne mesta:

* pomoč pri vodenju strokovnih nalog na delu delovnega področja projekta predsedovanja,
* sodelovanje pri oblikovanju najzahtevnejših gradiv v okviru projekta predsedovanja,
* samostojno opravljanje drugih zahtevnejših nalog v okviru projekta predsedovanja,
* strokovna pomoč pri vodenju delovne skupine ali drugih oblik neformalnih delovnih skupin,
* strokovna podpora in priprava strokovnih podlag, osnutkov in predlogov rešitev v okviru delovnih skupin ter usklajevanje z drugimi področji,
* pomoč pri pripravah, organiziranju, usklajevanju dela delovne skupine (DG, HRWG) ter druge naloge pri izvedbi programa predsedovanja,
* usklajevanje različnih nalog pri pripravi in izvedbi projekta predsedovanja Republike Slovenije Evropski uniji v okviru delovnega področja direktorata,
* opravljanje nalog v zvezi s projektom PSEU2021 v okviru delovnega področja ministrstva,
* opravljanje drugih nalog po navodilu vodje organizacijske enote.

Na navedenem delovnem mestu bo izbrani kandidat opravljal naloge, povezane z izvajanjem posebnega vladnega projekta »Predsedovanje Republike Slovenije Svetu Evropske unije 2021«, iz pristojnosti Ministrstva za javno upravo. Izbrani kandidat bo opravljal naloge predvsem v zvezi s pripravo vsebinskih izhodišč za sestanke s področja javne uprave, organizacije in delovanja uprave ter upravljanja s kadri v okviru neformalne mreže javnih uprav EU (EUPAN), sodeloval bo pri organizaciji in izvedbi sestankov ter pripravljal odzive na gradiva predsedujočih držav.

Prednost pri izbiri bodo imeli kandidati s poznavanjem področja državne uprave in izkušnjami pri delu v državni upravi ter na področju upravljanja s kadri.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo kandidata, da za namen tega postopka zaposlitve dovoljuje Ministrstvu za javno upravo pridobitev podatkov o izpolnjevanju pogojev za zasedbo delovnega mesta iz uradnih evidenc.
2. pisna izjava kandidata o višji ravni znanja angleškega jezika.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Višja raven znanja angleškega jezika se dokazuje:

* s potrdilom o aktivnem znanju angleškega in drugega tujega jezika (zlasti s potrdilom o opravljeni maturi, opravljenem izpitu Državnega izpitnega centra na višji ravni, potrdilom o opravljenem mednarodnem izpitu oziroma certifikatu najmanj na ravni Sveta Evrope B2 ipd.) ali
* z dokazilom, da se je oseba šolala v angleškem jeziku (pridobila stopnjo izobrazbe: osnovno, srednjo, do- ali podiplomsko) v državi, v kateri je to materni jezik ali
* z dokazilom, da je oseba vsaj 6 mesecev opravljala delo visokošolske zahtevnosti v tujini v angleškem jeziku,
* z ustnim preizkusom.

Izbrani kandidat bo delo opravljal na uradniškem delovnem mestu višji svetovalec III brez imenovanja v naziv. Pravice oziroma obveznosti se mu določijo glede na uradniški naziv višji svetovalec III. Z izbranim kandidatom bo sklenjeno delovno razmerje za določen čas do   
31. 3. 2022 oziroma do konca trajanja projekta Predsedovanje Republike Slovenije Svetu Evropske unije 2021, in sicer s polnim delovnim časom, s šestmesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal v prostorih Ministrstva za javno upravo na Tržaški cesti 21 v Ljubljani oziroma v drugih njegovih uradnih prostorih.

Kandidat vloži prijavo v pisni obliki (na priloženem obrazcu Vloga za zaposlitev), ki jo pošlje v zaprti ovojnici z označbo: »Za javno objavo za delovno mesto višji svetovalec (šifra DM 10020), v Direktoratu za javni sektor, št. 1100-25/2020«, **na naslov**: Ministrstvo za javno upravo, Sekretariat, Služba za kadrovske zadeve, Tržaška cesta 21, 1000 Ljubljana, in sicer **v roku 3 delovnih dni** po objavi na osrednjem spletnem mestu državne uprave GOV.SI in Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: [gp.mju@gov.si](mailto:gp.mju@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

Informacije o izvedbi javnega natečaja daje Mateja Arko Košec, tel. št. 01/478 8618, o delovnem področju pa Mojca Reinhardt, tel. št. 01/478 1893.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

|  |  |  |
| --- | --- | --- |
|  |  | Boštjan Koritnik |
|  |  | minister |